armvectores/hy_wikipedia_2023 huggingface dataset:
Աասուվելյա (գյուղ, Վեետսա շրջան)

Անվան այլ կիրառումների համար տե՛ս՝ ԱասուվելյաԱասուվելյա (էստ․՝ Aasuvälja), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 79 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռաֆադալի

Ռաֆադալի  (իտալերեն՝ Raffadali), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 13 457 մարդ, բնակչության խտությունը կազմում է 613 մարդ/կմ²։ Զբաղեցնում է 22 կմ² մակերես տարածք։ Փոստային ինդեքսն է՝ 92015։ Հեռախոսային կոդը՝ (+39) 0922։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք


== Ծանոթագրություններ ==
Թեյլերի թանգարան

Թեյլերի թանգարան (հոլ.՝ Teylers Museum), բնական գիտությունների թանգարանը, որը հիմնադրվել է 1778 թվականին Նիդերլանդների Հաարլեմ քաղաքում։ Համարվում է երկրի հասարական թանգարաններից ամենահինը։ Աշխարհում միակ թանգարանն է, որը գտնվում է 18-րդ դարի իրական շենքում, որը դեռևս պահպանել է իր ներքին դիզայնը (ինտերիերը)։ Թանգարանի տնօրենն է Մարջան Շչարլուն։


== Պատմություն ==
Այս շենքում, որը հիմա թանգարան է, մի ժամանակ ապրել է Փիթեր Թեյլոր վան դեր Հյուլսթը, շոտլանդական ծագման բանկիր և գործարանատեր։ Լինելով Լուսավորության համախոհը, նա մեծ հետաքրքրություն է դրսևորել գիտության զարգացման և արվեստի մեջ։ Իր ամբողջ կարողությունը և հավաքածուները նա կտակել է Թեյլերի հասարակությանը, որոնք ունեին գիտության և արվեստի զարգացման նպատակներ։
Թեյլերի կտակը բաժանվում էր երեք մասի. կրոնական ժառանգության, արվեստի և գիտությունների ժառանգության (կառավարող ընկերությունները հայտնի են եղել որպես առաջին, երկրերդ և երրորդ ընկերություններ)։ Ամեն ընկերությունն ուներ հինգ վստահված անձ, որոնցից պահանջվում էր հանդիպել շաբաթը մեկ անգամ (և, հետևաբար, նրանք բոլորն ապրում էին Հաարլեմում)։


== Հավաքածուներ ==
Թանգարանը պարունակում է նկարներ և զարդանկար, որոնց հեղինակներից են Միքելանջելոն, Ռաֆայել Սանտին, Ռեմբրանդ վան Ռեյնը, Հենրիկ Գոլցիուսը և Կլոդ Լորենը։ Թեյլերի թանգարանը պահպանում է Ռեմբրանդ վան Ռեյնի գրեթե բոլոր օֆորտները։
Թանգարանում կա ավելի քան 214,000 հավաքածու։
Այստեղ գտնվում են նաև եզակի քարացածության հավաքածուներ (այդ թվում, առաջին արխեոպտերիքսը), գիտական (ֆիզիկական) գործիքներ, հանքեր,  մեդալներ և մետաղադրամներ։
Թանգարանի գրադարանը, որը կառուցվել է 1826 թվականին, պարունակում է 18-րդ և 19-րդ դարերի պատմական բնական գիտություններին վերաբերող գրքեր և ամսագրեր։
Թանգարանն ունի 12 տաղավար։ Ամեն տարի այստեղ այցելուների թիվը կազմում է մոտ 100.000 մարդ (Ըստ 2013 թվականի տվյալների, այցելուների թիվը կազմել է 116,000)։
Թանգարանը հանդիսանում է European Botanical and Horticultural Libraries Group-ի (EBHL) մաս։
2011 թվականին թանգարանը ստացել է ՅՈՒՆԵՍԿՕ-ի համաշխարհային ժառանգության կարգավիճակ։
Թանգարանն ունի իր սեփական աստղադիտարանը։


== Ծանոթագրություններ ==


== Արտաքին հղումներ ==
Noord-Hollandsarchief Archives of North Holland
Teylers Museum: Թանգարանի պաշտոնական կայքը
Teylers Universum(չաշխատող հղում): Թեյլերի թանգարանի պատմությունը և հավաքածուները
Վիտալի Վոլսկի

Վիտալի Վոլսկի (բելառուս․՝  Віталь Вольскі, իսկական անունը՝ Վիտալի Ֆրիդրիխովիչ Զեյդել, բելառուս․՝ Віталь Фрыдрыхавіч Зэйдэль, օգոստոսի 23 (սեպտեմբերի 5), 1901, Սանկտ Պետերբուրգ, Ռուսական կայսրություն - օգոստոսի 22, 1988(1988-08-22), Մինսկ, Բելառուսական ԽՍՀ, ԽՍՀՄ), բելառուս գրող, դրամատուրգ, գրականագետ, ազգագրագետ։ Բանասիրական գիտությունների թեկնածու։ Բելառուսիայի ԽՍՀ մշակույթի վաստակավոր գործիչ (1971)։


== Կենսագրություն ==
Վիտալի Վոլսկին ծնվել է 1901 թվականին Սանկտ Պետերբուրգում։ 1920-1926 թվականներին ծառայել է Կարմիր բանակում, մասնակցել է քաղաքացիական կռիվներին։ 1925 թվականից ԽՄԿԿ անդամ։ Տպագրվել է 1926 թվականից։ Գրել է պիեսներ բելառուսական ժողովրդական բանահյուսության հիման վրա։
Մահացել է 1988 թվականի օգոստոսի 22-ին Մինսկում։


== Ստեղծագործություններ ==
«Հայրենի եզերք» (1961)
«Աֆրիկայի երկնքի տակ» (1969)
«Գիրք ճամփորդությունների» (1971)
«Պոլեսիե» (1974)
«Ընտիր երկեր» երկու հատորով (1977)
«Դունկանի ճակատագիրը» (1978)


== Պարգևներ, մրցանակներ ==
Բելառուսիայի ԽՍՀ մշակույթի վաստակավոր գործիչ (1971)
Կարմիր աստղի շքանշան
«Պատվո նշան» շքանշան (1964)


== Ծանոթագրություններ ==
Լուիս Պաուլինո Սիլես Կալդերոն

Լուիս Պաուլինո Սիլես Կալդերոնը (իսպ.՝ Luis Paulino Siles Calderón, դեկտեմբերի 13, 1941(1941-12-13), Սան Խոսե, Կոստա Ռիկա), կոստառիկացի նախկին ֆուտբոլային մրցավար է, այժմ դասախոսում է համալսարանում։ Եղել է նաև Կոստա Ռիկայի ֆուտբոլի ասոցիացիայի նախագահ և ազգային մրցավարական կոմիտեի անդամ։ Գլխավոր մրցավարի դեր է կատարել Իսպանիայում կայացած 1982 թ. ֆուտբոլի աշխարհի առաջնության երկու հանդիպումներում։ Վարել է նաև օլիմպիական և միջազգային այլ ֆուտբոլային հանդիպումներ։


== Հղումներ ==
Տեղեքարտ Լուիս Պաուլինո Սիլես Կալդերոն worldreferee.com, worldfootball.net (en)
Ժան Ռոբինե

ժան Բատիստ Ռընե Ոոբինե (ֆր.՝ Jean-Baptiste-René Robinet, հունիսի 23, 1735(1735-06-23), Ռեն - մարտի 24, 1820(1820-03-24), Ռեն), մատերիալիստ-փիլիսոփա։
Ծնվել է տպագրիչի ընտանիքում, սովորել է ճիզվիտական քոլեջում։ Ողջունել է ֆրանսիական հեղափոխությունը, որի սկզբնական շրջանում եռանդուն մասնակցել է քաղաքական պայքարին։ Մահից առաջ եկեղեցու պնդմամբ հրաժարվել է իր հայացքներից։ Ռոբինեի փիլիսոփայական հայացքները բնորոշելու համար էական նշանակություն ունի նրա երիտասարդ տարիների գործունեությունը, երբ, խզելով հարաբերությունները ճիզվիտների հետ, անանուն հրատարակել է «Բնության մասին» (1761—1766 թվականներին) հայտնի աշխատությունը։
Նրա հայացքների հիմնական գաղափարական ակունքները Ջոն Լոկի, Լայբնիցի և է․ Կոնդիլյակի ուսմունքներն են։ Ռոբինեն մատերիալիստական դեիզմի հետևորդ էր։ Ընդունել է օբյեկտիվ աշխարհի գոյությունը։ Մատերիան և շարժումը, ըստ նրա, անոչնչանալի են, մատերիական սուբստանցը անվերջ է տարածության և ժամանակի մեջ։ Բնության բազմազանությունը բացատրել է իրերի պատճառական կապով պայմանավորված համընդհանուր միասնության ու ներդաշնակության սկզբունքով։ Ռոբինեն տարբերել է երեք տեսակի ճանաչողություն՝ զգայություն, կշռադատություն և ինտուիցիա, դրանց համապատասխան՝ երեք տեսակի հավաստիություն՝ զգայական, ակնառու և ինտուիտիվ։
Ըստ նրա, զգայությունները իմացության (այդ թվում տեսական մտածողության) աղբյուր են։ Ռոբինեի գաղափարները հավաքել է օբյեկտների պատճեններ, քննադատել Պլատոնի իդեալիզմը։ Ռոբինեն հիլոզոիզմի կողմնակից էր․ զգայության և մտածողության ընդունակություն էր վերագրում մատերիայի բոլոր ձևերին։


== Աշխատություններ ==
De la nature, 1761
Considérations philosophiques de la gradation naturelle, 1768
Les vertus, réflexions morales en vers, 1814
Parallèle de la condition et des facultès de l'homme, avec celles des autres animeaux, trad. de l'anglais, 1769


== Ծանոթագրություններ ==


== Գրականություն ==
Луппол И․ К․, Историко-философские этюды, М․—Л․, 1935, с․ 136—65; Ситковский Е․, Философия Ж․ Б․Робинэ, М․, 1936․


== Արտաքին հղումներ ==
Կենսագրություն
Գաղափարական ակունքներ (ռուս.)
Կարագյոլ

Անվան այլ կիրառումների համար տե՛ս՝ Կարագյոլ (այլ կիրառումներ)Կարագյոլ, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Ապոնյո

Անտոնիո Գալդեանո Բենիտես (կատ.՝ Apoño, փետրվարի 13, 1984(1984-02-13), Մալագա), իսպանացի ֆուտբոլիստ։ Հանդես է գալիս «Էլ Պոլո» ակումբում որպես կիսապաշտպան։


== Ակումբային կարիերա ==


=== Կարիերայի սկիզբը ===
Անտոնիո Բենիտեսը ծնվել է Մալագայում։ Ֆուտբոլային կարիերան սկսել է «Սեն Պեդրո» ֆուտբոլային ակումբում։ Հետագայում ստացել է Ապոնյո անվանումը։


=== «Մալագա» ===
2007 թվականին վերադարձել է ակումբ, բայց արդեն որպես պրոֆեսիոնալ ֆուտբոլիստ։ 2008 մրցաշրջանում Ապոնյոն և Նաբիլ Բահան ճանաչվեցին թիմի լավագույն հարձակվողներ։ 2012 թվականի հունվարի 19-ին Ապոնյոն վարձավճարով տեղափոխվեց «Ռեալ Սարագոսա», որտեղ հանդես եկավ մինչև մրցաշրջանի ավարտը։ Իր դեբյուտային հանդիպումը կայացել է իսպանական «Լևանտե» ակումբի դեմ խաղում։ Խաղը ավարտվել է 0:0 հաշվով։


== Հետաքարքիր փաստեր ==
Ապոնյոյի կրտսեր եղբայրը՝ Խուան Խոսեն, «Մալագա» ակումբի երկրորդ կազմի ֆուտբոլիստ է։


== Ծանոթագրություններ ==


== Արտաքին հղումներ ==
Профиль на BDFutbol.com
Futbolme profile (Իսպաներեն)
Պրոֆիլը transfermarkt.com կայքում(անգլ.)
(3999) Արիստարխուս

(3999) Արիստարխուս (անգլ.՝ Aristarchus), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 5-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,459854 ա. մ., առավելագույնը մոտենում է 2,1656 ա. մ. հեռավորության վրա և հեռանում 2,7541 ա. մ.։ Արեգակի շուրջ մեկ ամբողջական պտույտ է կատարում 1409,17 երկրային օրվա ընթացքում, իր ուղեծրով շարժվելով միջինում 0,25547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3999) Արիստարխուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
NBA լավագույն պաշտպանողական խաղացող

Բասկետբոլի ազգային ասոցիացիայի լավագույն պաշտպանողական խաղացող (անգլ.՝ National Basketball Association's Defensive Player of the Year Award), տիտղոս, որն ամեն տարի, ըստ NBA պարբերական մրցաշրջանի արդյունքների, շնորհվում է լավագույն պաշտպանին։ Շնորհվում է 1983 թվականից։ Հաղթողը որոշվում է 125 սպորտային լրագրողների քվեարկությամբ, որոնցից յուրաքանչյուրը անվանում է լավագույն երեք խաղացողներին։ Երեքից առաջինը վաստակում է 5 միավոր, երկրորդը՝ 3 միավոր իսկ երրորդը՝ 1 միավոր։ Այն խաղացողը, որը հավաքում է առավելագույն միավոր ճանաչվում է հաղթող։
Այդ մրցանակի շնորհման ամբողջ պատմության ընթացքում տիտղոսին արժանացել են 18 խաղացողներ։ Ամենից շատը այդ տիտղոսն ստացել են Դիկեմբե Մուտոմբոն և Բեն Ուոլեսը (4), Դուայթ Հովարդը՝ 3 անգամ, իսկ Սիդնի Մոնկրիֆը, Մարք Իտոնը, Դենիս Ռոդմանը, Հակիմ Օլաջուվոնը, Ալոնզո Մոուրնինգը և Քավայ Լեոնարդն արժանացել են տիտղոսին երկու անգամ։ Տվյալ մրցանակի ամենաերիտասարդ դափնեկիրը դարձել է Դուայթ Հովարդը։ Մայքլ Ջորդանը, Դևիդ Ռոբիսոնը, Հակիմ Օլաջուվոնը և Քևին Գառնեթը արժանացել են նաև NBA ամենթանկ խաղացող մրցանակին, իսկ Ջորդանը և Օլաջուվոնը NBA լավագույն պաշտպանողկան խաղացողի և NBA ամենթանկ խաղացողի մրցանակները գրավել են մեկ մրցաշրջանը ընթացքում։


== Հաղթողներ ցանկ ==


== Ծանոթագրություններ ==
 NBA ամենաթանկ խաղացողի տիտղոսի տիրող
 NBA առաջնության հաղթող
 Հակիմ Օլաջուվոնը ծնվել է Նիգերիայում, իսկ 1993 թվականին ստացել է ԱՄՆ-ի քաղաքացիություն.


== Արտաքին հղումներ ==
«Лучший оборонительный игрок года НБА»։ NBA.com (անգլերեն)։ Turner Sports Interactive, Inc։ Արխիվացված է օրիգինալից 2012-02-20-ին։ Վերցված է 2008-06-02  
«Обладатели титула Лучший оборонительный игрок НБА»։ basketball-reference.com (անգլերեն)։ Sports Reference LLC։ Արխիվացված է օրիգինալից 2012-02-20-ին։ Վերցված է 2008-07-10
Աննիկա Լինդե

Աննիկա Լինդե (շվեդերեն՝ Annika Linde, փետրվարի 26, 1948(1948-02-26), Շյովդե), շվեդ բժիշկ, վիրուսաբան, պաշտոնաթող քաղաքացիական ծառայող։ 2005-2013 թվականներին  աշխատել է վարակիչ հիվանդությունների վերահսկման շվեդական ինստիտուտում։


== Կենսագրություն ==
Լինդեն  ծնվել և մեծացել է Շյովդում։ Բժշկությամբ զբաղվելու նրա ներշնչանքի աղբյուր է հանդիսացել Լեոն Ուրիսի «Ելք» (Exodus) պոեմը։ 1968 թվականին նա ընդունվել է Գյոթեբորգի համալսարան, որտեղ և սովորել է բժշկական գործ և սոցիոլոգիա, իսկ 1974 թվականին ստացել է գիտական կոչում։ Նա համատեղել է Danderyd հոսպիտալում նշանակված պրակտիկան և Ստոկհոլմի ներկայումս չգործող Roslagstull հիվանդանոցում վարակիչ հիվանդությունների մասնագետի աշխատանքը։ 1979 թվականին Լինդեն աշխատանքի է անցել շվեդական ազգային մանրէաբանական լաբորատորիայի վիրուսաբանական բաժանմունքում և 1987 թվականին ստացել է դոկտորի կոչում։ 1993 թվականից աշխատանքի է անցել Շվեդական վարակիչ հիվանդությունների վերահսկման ինստիտուտի վարակաբանության բաժանմունքում, որը և ղեկավարեց 2002 թվականից սկսած։ 2005 թվականին նա դարձել է համաճարակաբանության բաժանմունքի վարիչ և նույն թվականին նշանակվել՝ պետական համաճարակաբան։ Այս պաշտոնում Լինդեն աշխատել է մինչև թոշակի անցնելը, 2013 թվականին նրան այդ պաշտոնում փոխարինել է Անդերս Թեգնելը։
Լինդեի հետազոտությունը հիմնականում կենտրոնացած էր հիմնական հետազոտության արդյունքները կլինիկական կիրառություններին հարմարեցնելու վրա։ Նա ուսումնասիրել է մարդու մարմնի արձագանքը տարբեր տեսակի վիրուսների նկատմամբ։ Սկզբում նա կենտրոնացել էր հերպես վիրուսների ուսումնասիրության վրա, այնուհետև՝ գրիպի և շնչառական վիրուսների։ Լինդեն հրատարակել է ավելի քան 200 գրախոսվող գիտական հոդվածներ։
Լինդեն եղել է Կարոլինսկա ինստիտուտի պրոֆեսոր։ 2010 թվականին նա Sveriges ռադիոյի համար վարել է հայտնի Sommar i P1 ռադիոհաղորդման մի դրվագ։


== Ծանոթագրություններ ==
Աիսսա Մայգա

Աիսսա Մայգա (ֆր.՝ Aïssa Maïga, մայիսի 25, 1975(1975-05-25), Դակար, Սենեգալ), Սենեգալում ծնված ֆրանսիացի դերասանուհի։


== Կենսագրություն ==
Աիսսա Մայգան ծնվել է Սենեգալի Դակար քաղաքում, հայրը Մալիից է, մայրը՝ Սենեգալից։ Մոր հետ հեռացել են Սենեգալից և հաստատվել Ֆրանսիայի Ֆրեսնես կոմունայում, որտեղ ապրել է մինչև ինը տարեկան։ Շատ երիտասարդ տարիքում հետաքրքրություն է ցուցաբերել ֆիլմերի հանդեպ և չէր բավարարվում միայն ֆիլմ դիտելով։ Թատրոն կատարած դպրոցական այցի ժամանակ թատրոնում նա կարողանում է հեռանալ ուսուցչից և բեմ դուրս գալ։ Ավագ դպրոցում սկսել է դերասանական առաջին դասընթացները Դեյզի Ֆայեի հետ։ 14 տարեկանում երեք տարի շարունակ ուսուցիչը նրան ընդգրկել է «Ամենաերկար գիշերը» (1992) երաժշտական ​​կատակերգությունում և հայտնվել է Մոգադոր թատրոնում և Follies Bergères-ում։
Ավագ դպրոցն ավարտել է թատերական գիտելիքներով և աշխատել է Զիմբաբվեում` Էրիկ Կլուեի Le royaume du passage-ում 19 տարեկան հասակում։ Զիմբաբվեում տեղացի դերասանների հետ աշխատելով, Աիսսա Մայգան հայտնաբերել է փողոցի թատրոնը և որոշել է դերասան դառնալ։


== Գործունեություն ==

Աիսսա Մայգան առաջին անգամ նկարահանվել է Դենիս Ամարտի Saraka Bô ֆիլմում, 2000 թվականին խաղացել է ապստամբ երիտասարդ աղջկա դեր։ Խաղացել է բազմաբնույթ դերեր։ 1999 թվականին աշխատել է «Նոր ալիք»-ի տնօրեն Ալեն Տանների հետ։
Ալեքսանդր Ժարդինի 2001 թվականի Le Prof կատակերգությունում աշխատել է Ժան-Հյուգ Անգլադի հետ, խաղացել ուսանողի դեր։ Այնուհետև աշխատել է Մուրիել Ռոբինի և Ֆեջիրա Դելիբայի հետ Մերիլին ֆիլմում, որն առնչվում է սոցիալական և տնտեսական անհավասարությանն ու համերաշխությանը։ 2005 թվականին ևս մեկ անգամ համագործակցել է Կաշե Հանեկեի հետ, հանդես եկել Ժուլիետ Բինոշի, Դանիել Օթոյի և Դենիս Պոդալիդեսի հետ։ Նկարահանվել է մի շարք հեռուստատեսային շարքերում։


=== Հաջողություններ ===
2007 թվականին Մելե դերի համար առաջադրվել է Սեզար մրցանակի որպես լավագույն դերասանուհի։ Այս դերում նա երգել է Քրիստի Ազումայի «Naam» երգը, առանց լեզվին տիրապետելու։
Թեև հաջողություններ է ունեցել բազմաթիվ ֆիլմերում, հանդես է եկել նաև բեմում` խաղալով Brooklyn Boy (2004), Les grandes personnes ներկայացումներում։
Խաղացել է աֆրիկացի մոր դեր, որը պատմում է աֆրիկացի մտավորականների ներգաղթի պատմությունը ֆրանսիացի ռեփերի աչքերով 2016 թվականի Bienvenue à Marly-Gomont ֆիլմում։


=== Միջազգային գործունեություն ===
2012 թվականին Աիսսա Մայգան հանդես է եկել Քրիստինա Կոմենչինիի «Bianco e Nero» ֆիլմում Տիերի Էբոնեի հետ և արժանացել երկու մրցանակների՝ «Cinema i Done» և «Festival de Bastia»:
Նա նաև Միկի Դուբեի Comatose- ի հավաքածուն էր  2016 թվականին Հարավային Աֆրիկայում ընդգրկվել է Միկի Դուբեի Comatose-ի հավաքածուում։


== Թատրոն ==


== Ֆիլմագրություն ==


== Ծանոթագրություններ ==
Նուորո (գավառ)

Նուորո (իտալերեն՝ Provincia di Nuoro), (սարդ.՝ Provìntzia de Nùgoro), գավառ Իտալիայի Սարդինիա ինքնավար մարզում։ Մայրաքաղաքը Նուորոն է։
Գավառն ընդգրկում է 5638 քառ. կմ տարածք, իսկ ընդհանուր բնակչությունը, ըստ 2017 թվականի տվյալների, կազմում է 210972 մարդ։ Բաժանված է 74 կոմունաների (մունիցիպալիտետների), որոնցից ամենամեծը Նուորոն է (36,925 բնակիչ), ապա Սինիսկոլան (11,492), Մակոմերը (10,043) և Դորգալին (8,576)։ Մյուս կոմունաները, ընդհանուր առմամբ, այնքան էլ մեծ չեն, նույնիսկ այն դեպքում, երբ Օլիենան (7,123 բնակիչ) և Օրոզեին (7,025) կարելի է համարել ամենաբնակեցված քաղաքները։
Պրովինցիան հիմնադրվել է 1927 թվականին։ 2005 թվականին Նուորո գավառի տարածքը զգալիորեն կրճատվեց՝ չորս նոր պրովինցիաներ ստեղծելու պատճառով։
Այս գավառն ունի ամենազարմանահրաշ վայրի և գեղեցիկ բնական լանդշաֆտներն աշխարհում։ Լանդշաֆտներից մեկի մաս է կազմում Գեննարգենտու ազգային պարկը, որն ընկած է Նուորո և Օլիաստրա գավառների միջև։
Գավառը Եվրոպայի չնչին բնակեցված տարածքներից մեկն է։ Այնուամենայնիվ, այն հայտնի է իր բարձր տարիքային խումբ ունեցող մարդկանցով։ 2001 թվականի մարտի 5-ից մինչև 2002 թվականի հունվարի 3-ը Տիանայի բնակիչ Անտոնիո Տոդդեն աշխարհի ամենածեր մարդն էր։


== Քաղաքականություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2018-03-30 at the Wayback Machine.
Ակնարկ (ոճաբանական)

Անվան այլ կիրառումների համար տե՛ս՝ Ակնարկ (այլ կիրառումներ)Ակնարկ, լեզվի պատկերավորման միջոց, այլաբերության տեսակ։
Ակնարկը ուղղակիորեն չի կապվում բառերի փոխաբերական իմաստների և նրանց գործածության հետ։ Այստեղ հեղինակը որևէ միտք կամ իրողություն մանրամասն նկարագրելու փոխարեն այն ներկայացնում է շատ սեղմ, բայց բազմիմաստ մի արտահայտությամբ, որի հետ տրամաբանորեն կամ զուգորդաբար կապվում է այն, ինչ խոսողը ցանկանում է հաղորդել։ Այս առումով ակնարկը ինչ-որ տեղ նմանվում է փոխաբերությանը, երբեմն նաև սիմվոլին, այն տարբերությամբ, որ այստեղ բառերն արտահայտում են իրենց բուն, ուղղակի իմաստները՝ առանց այլաբանության։
Ոճական նման հնարքներով հարուստ է Հրանտ Մաթևոսյանի արձակը։ Այսպես՝ 1930-ականներին բնորոշ հայկական իրականությունն ու քաղաքական իրավիճակը ներկայացվում է հետևյալ դիպուկ ակնարկով. «Ասող-խոսող տղա էր Հայկազը, դրա համար էին աքսորում»։


== Աղբյուրներ ==
Մ.թ.ա. 504


== Դեպքեր ==


== Ծնունդներ ==


== Մահեր ==
Վիլլանովա Մոնտելեոնե

Վիլլանովա Մոնտելոնե  (իտալերեն՝ Villanova Monteleone ), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 2588 մարդ (2005 թվականի տվյալներով), բնակչության խտությունը՝ 12,78 մարդ/կմ²։ Զբաղեցնում է 202,58 կմ² տարածք։ Փոստային ինդեքսն է՝ 7019։ Հեռախոսային կոդը՝ (+39) 079։
Հակոբ Շահամիրյան

Հակոբ Շահամիրի Շահամիրյան (1745, Չեննայ, Բրիտանական Հնդկաստան, Բրիտանական կայսրություն - 1774, Մալակկա, Մալայզիա), հայ իրավագետ, առևտրական։
Հայրը քաղաքական, առևտրական իրավական, հայ ազգային-ազատագրական շարժման նշանավոր գործիչ Շահամիր Շահամիրյանն էր։ Շահամիրյանները սերում են ջուղայեցի վաճառականներ Սուլթանում տոհմից։ Հետագայում տեղափոխվելով Հնդկաստան՝ Մադրաս քաղաք, առևտրական խոշոր գործունեությունից զատ զբաղվել են հայ կրթական, մշակութային և ազգային-ազատագրական գործունեությամբ։ Հակոբ Շահամիրյանը, ստանալով հիմնարար կրթություն, հոր հանձնարարությամբ շարադրում է Մադրասի հայերի ինքնավարության կանոնադրությունը։ Հակոբ Շահամիրյանը 18-րդ դարի հայ, նաև համաշխարհային իրավական մտքի հանճարներից էր։ Ընդամենը 27-28 տարեկանում, գրում է աշխարհում առաջին իրավաբանական փաստաթուղթը՝ «Որոգայթ փառացը», որը ժամանակի իրավական գործերի գագաթներից մեկն է հանդիսանում։ Կա կարծիք, որ գրքի հեղինակն ինքը՝ Հակոբ Շահամիրյանն է։ Սակայն գրքի համահեղինակն է նաև հայրը՝ Շահամիր Շահամիրյանը։ Այդ է փաստում գրքի տիտղոսաթերթին առկա հրատարակության թվականը։ Գիրքն ամբողջությամբ լույս է տեսել միայն 1788-1789 թթ., երբ Հակոբ Շահամիրյանն արդեն մահացել էր (1774 թվականին)։  Գրքի ստեղծմանն իրենց ներդրումն են ունեցել նաև Հ. Էմինը և Մ. Բաղրամյանը։ Այսպիսով, «Որոգայթ փառացը» հանդիսանում է  Շ. Շահամիրյանի նախաձեռնությամբ Մադրասում  գործող խմբակի հրատարակությունը, որի իսկական հեղինակը Շ. Շահամիրյանն է, որն էլ վաղամեռիկ որդու հիշատակն անմահացնելու համար գիրքն ամբողջովին վերագրել է որդուն։
Լինելով ժամանակի իրավական խոշոր փաստաթուղթ, անվանյալ սահմանադրություն՝ նրանից օգտվել են աշխարհի շատ երկրներ։ Հայ տաղանդավոր իրավաբան Հակոբ Շահամիրյանը դեռևս ԱՄՆ-ի սահմանադրության ընդունումից տասնչորս տարի առաջ՝ 1787 թվականին, տվել է դրա փայլուն օրինակը։ Աշխարհում կազմված առաջին սահմանադրությունը Շահամիրյանները նախատեսել էին ապագայում ստեղծվող հայկական անկախ պետության համար։ Այն իր էությամբ ավելի շուտ սահմանադրության նախագիծ էր, որը մասնակիորեն գործածվել է Մադրասի հայ համայնքում։
Հակոբ Շահամիրյանը մահացել է երիտասարդ տարիքում՝ 1774 թվականին և թաղվել Մալայզիայի Մալակա թերակղզում եղած իր ընդարձակ կալվածքներից մեկում։ Հետագայում նրա աճյունը տեղափոխվում է Մալաքա քաղաք և հողին հանձնվում Անգլիկանների Քրայստ Չորչ եկեղեցու ներսում։ Այստեղ, նրա տապանաքարի վրա գրված է. «Ողջույն ընդ քեզ դամբարանիս տառն ընթերցող, տուր ինձ լուրն ազատութեան ազգին իմոյ, որ եմ տենչող...»: Մեծ հայրենասերը մահվանից հետո էլ ցանկանում է իմանալ իր ազգի՝ հայերի ազատության և անկախության լուրը, որի համար նա գրել է օրենքների օրենքը՝ Սահմանադրությունը։ 
1998 թվականի Հայաստանի Հանրապետության գիտությունների ազգաիյին ակադեմիայում կազմակերպվել էր գիտաժողով նվիրված Հայոց առաջին սահմանադրության՝ «Որոգայթ փառացի» 225-ամյակին։


== Գրականություն ==
Սերգեյ Ավագյան,  Հայ իրավաբաններ. VII-XXI դդ. (Զանգակ-97), Երևան, 2005 — 236 էջ. — 200 հատ։


== Ծանոթագրություններ ==
Հայաստանի ադրբեջանցիների ցանկ

Ստորև ներկայացված է Հայաստանի տարածքում ծնված առավել հայտնի ադրբեջանցիների ցանկը։


== Արվեստ ==
Ալասկեր - 19-րդ դարի բանաստեղծ և ժողովրդական երգիչ,
Միրզա Կադիմ Էրիվանի – 19-րդ դարի կեսերի ադրբեջանցի նկարիչ,
Սաբիր Ռիզաև – ադրբեջանական ծագմամբ կինոգետ, քննադատ և գրող, ՀԽՍՀ ժողովրդական արտիստ (1975),
Սեիդ Ռուսթամով – Ադրբեջանցի կոմպոզիտոր և դիրիժոր,
Հուսեյն Սեյիդզադե – ադրբեջանցի կինոռեժիսոր։


== Գիտնականներ ==
Ահլիման Ամիրասլանով – ադրբեջանցի ֆիզիկոս,
Հեյդար Հուսեյնով – ադրբեջանցի փիլիսոփա,
Մուսթաֆա Թոփչուբաշով – խորհրդային վիրաբույժ և ակադեմիկոս, Ադրբեջանական ԽՍՀ գերագույն խորհրդի խոսնակ (1953–1955 և 1967–1971), Սոցիալիստական աշխատանքի հերոս։


== Քաղաքական գործիչներ ==
Իսմաթ Աբասով – Ադրբեջանի գյուղատնտեսության նախկին նախարար (2004-2013),
Ավազ Ալաքբարով – ադրբեջանցի տնտեսագետ, Ադրբեջանի ֆինանսների նախկին նախարար (1999–2006),
Ազիզ Ալիև – Ադրբեջանական ԽՍՀ առողջապահության ժողովրդական կոմիսար (1939–1941), Կոմկուսի Դաղստանի շրջանային կենտկոմի քարտուղար (1942–1948),
Օքտայ Ասադով – Ադրբեջանի միլի մեջլիսի խոսնակ (սկսած 2005 թվականից),
Զուլֆի Հաջիև – Ադրբեջանի նախկին փոխվարչապետ, Ադրբեջանի միլի մեջլիսի նախկին պատգամավոր,
Նարիման Իմրանով – Ադրբեջանի ազգային անվտանգության նախարար (1992–1993),
Խալաֆ Խալաֆով – Ադրբեջանի արտաքին գործերի փոխնախարար,
Ղարիբ Մամադով – Ադրբեջանի հողի և քարտեզագրության կոմիտեի նախագահ
Հուսեին Մամադով – Նախիջևանի ԻԽՀ գերագույն խորհրդի նախագահ (1952–1964),
Միսիր Մարդանով – Ադրբեջանի կրթության նախարար (1998-2013),
Շահին Մուստաֆաև – Ադրբեջանի տնտեսական զարգացման նախարար (սկսած 2008 թվականից)
Հիդայաթ Օրուջով – ադրբեջանցի գրող, Ղրղզստանում Ադրբեջանի դեսպան,
Հասան Սեյիդով – Ադրբեջանակակն ԽՍՀ գյուղատնտեսության նախարար (1955–1959),
Մամեդ-աղա Շահթախտինսկի – ադրբեջանցի լեզվաբան և հասարակական գործիչ,
Աքբար աղա Շեյխուլիսլամով – Ադրբեջանի դեմոկրատական հանրապետության գյուղատնտեսության նախարար (1918–1920)
Ալի Ինսանով – Ադրբեջանի առողջապահության նախկին նախարար (1993–2005)։


== Սպորտ ==
Ռամազան Աբասով – ադրբեջանցի ֆուտբոլիստ,
Ռովշան Հուսեյնով – ադրբեջանցի բռնցքամարտիկ,
Խագանի Մամադով – ադրբեջանցի ֆուտբոլիստ։


== Ռազմական գործիչներ ==
Մեհդի Աբասով – Ադրբեջանի ազգային հերոս
Շովգիյար Աբդուլաև – Ադրբեջանի ազգային հերոս
Ասադ Ահմադով – Ադրբեջանի ազգային հերոս
Ագիլ Գուլիև – Ադրբեջանի ազգային հերոս
Էթիբար Հաջիև – Ադրբեջանի ազգային հերոս
Ֆարհադ Հումբաթով – Ադրբեջանի ազգային հերոս
Միրալաքբար Իբրահիմով – Ադրբեջանի ազգային հերոս
Ֆահրադին Ջաբրայիլով – Ադրբեջանի ազգային հերոս
Էլդար Խալիլով – Ադրբեջանի ազգային հերոս
Սաքավաթ Մահարամով – Ադրբեջանի ազգային հերոս
Սահիլ Մամադով – Ադրբեջանի ազգային հերոս
Խդր Մուստաֆաև – Խորհրդային միության հերոս,
Հաբիբ բեկ Սալիմով – Ադրբեջանի դեմոկրատական հանրապետության գեներալ-մայոր,
Մեհման Սայադով – Ադրբեջանի ազգային հերոս։


== Ծանոթագրություններ ==
Բլանժի լե Շատո (կանտոն)

Բլանժի լե Շատո (ֆր.՝ Blangy-le-Château), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Լիզյո օկրուգի մեջ։ Համաձայն 2006 թվականի մարդահամարի կանտոնի բնակչությունը 6878 մարդ էր։Կանտոնի համարը 1405 է։ Բլանժի լե Շատո կանտոնում կա 15 կոմունա, որոնցից ամենամեծը Բլանժի լե Շատո կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Շալտիկբաշևո

Շալտիկբաշևո (ռուս.՝ Шалтыкбашево, բաշկիրերեն՝ Шалтыҡбаш), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆոնտենե (Ծովափնյա Շարանտի գավառ)

Ֆոնտենե (ֆր.՝ Fontenet), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժան դ՛Անժելի կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17448։


== Բնակչություն ==
Համայնքի բնակչությունը 2010 թվականին կազմում էր 1158 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Ֆոնտենեի վիճակագրության ազգային ինստիտուտ (ֆր.)
Գռլավուկ

Գռլավուկ , ջրվեժներ Թուրքիայում, Սեբաստիայի նահանգի Շապին Գարահիսար քաղաքից հյուսիս-արևմուտքում, Հազինքար վայրում, ջրվեժներից մեկից մեկի բարձրությունը 150 մ։


== Ծանոթագրություններ ==
Միրզոյան

Միրզոյան, հայկական ազգանուն։ Ազգանունները կրողներ.
Ա

Ալեքսանդր Բագրատի Միրզոյան (ծնված՝ 1951), խորհրդային ֆուտբոլիստ։
Առաքել Հոկսենի Միրզոյան (ծնված՝ 1989), հայ ծանրորդ, Եվրոպայի չեմպիոն (2009)։
Արայիկ Միրզոյան (ծնված՝ 1987), Հայ ծանրամարտ
Արարատ Սամվելի Միրզոյան (ծնված՝ 1979), հայ քաղաքական գործիչ։
Արսեն Ռոմանի Միրզոյան (ծնված՝ 1978), ուկրաինացի երգիչ։
Աշոտ Մովսեսի Միրզոյան (ծնված՝ 1950), հայ պետական գործիչ, Երևանի քաղաքապետ (1996)։Է

Էդվարդ Միքայելի Միրզոյան (1921-2012), խորհրդային և հայ կոմպոզիտոր, ԽՍՀՄ ժողովրդական արտիստ (1981)։
Էդուարդ Նիկոլի Միրզոյան (1931-2014), ռուս կենսաբանության պատմաբան։Թ

Թերեզա Հայկի Միրզոյան (1922-2016), խորհրդային քանդակագործ։Լ

Լևոն Եսայիի Միրզոյան (1897-1939), խորհրդային կուսակցական գործիչ։Հ

Հոկսեն Առաքելի Միրզոյան (ծնված՝ 1961), խորհրդային ծանրորդ, օլիմպիական խաղերի չեմպիոն (1988)։Մ

Մանուկ Մարտիրոսի Միրզայան (1769-1817), թուրք պետական գործիչ։Ս

Սուսաննա Միրզոյան (ծնված՝ 1986), ռուս սամբիստ, Ռուսաստանի, Եվրոպայի և աշխարհի առաջնությունների չեմպիոն և մրցանակակիր, Ռուսաստանի սպորտի վաստակավոր վարպետ։Վ

Վարսի Հաթամի Միրզոյան (1915-1975), խորհրդային ադրբեջանական բամբակագործ, Սոցիալիստական աշխատանքի հերոս։
Մերի Ռենո

Էյլին Մերի Չալենս (անգլերեն՝ Eileen Mary Challans, սեպտեմբերի 4, 1905(1905-09-04)[…], Լոնդոն, Մեծ Բրիտանիայի և Իռլանդիայի միացյալ թագավորություն - դեկտեմբերի 13, 1983(1983-12-13)[…], Քեյփթաուն, ՀԱՀ), անգլիացի գրող, ով թողել է Հին Հունաստանի մասին պատմական վեպերի մեծ ժառանգություն։ Գրել է «Թեսևս», «Սոկրատես», «Պլատոն», «Ալեքսանդր Մակեդոնացի» գեղարվեստական վեպերը և վերջինիս՝ Մակեդոնացու վավերագրական կենսագրությունը։


== Կենսագրություն ==
Ծնվել է Ֆորեսթ Գեյթում (անգլ.՝Forest Gate) և կրթությունը ստացել Օքսֆորդի Սեյնթ Հյուզ քոլեջում և ստացել դիպլոմ՝ «Անգլերեն լեզու» բաժինն ավարտելու համար, 1928 թվականին։ 1933 թվականին Օքսֆորդի Ռեդքլիֆի անվան հոսպիտալում անցել է բուժքույրական դասընթացներ։ Այդ ժամանակաշրջանում նա մտերմանում է բուժքույրերից մեկի՝ Ջուլի Մյուլարդի հետ, և նրանց մտերմությունը վերածվում է ռոմանտիկ հարաբերությունների։ 
Դեռ Դենքրիքի շտապ օգնությանում և Ռեդքլիֆի վիրաբուժական բաժանմունքում աշխատելու ժամանակ նա սկսում է ստեղծագործել։
Առաջին վեպը՝ «Սիրո նպատակները» (Purposes of Love) հրատարակվել է 1939 թվականին։ Վեպը արդիական էր։ 1948 թվականին «Հյուսիսի դեմքը» (North Face) հաղթանակ բերեց նրան Մետրո-Գոլդուին-Մայեր (անգլ.՝ Metro-Goldwyn-Mayer, կրճ.` «MGM») մրցույթում, որի համար նա ստացավ 150000 դոլար և ընկերուհու հետ տեղափոխվեց Հարավաֆրիկյան Հանրապետություն, որտեղ էլ շարունակեց ազատ գրել համասեռամոլների մասին։ 1956 թվականին Ռենոն հրատարակեց իր առաջին պատմական վեպը «Գինու վերջին կաթիլը» (The Last of the Wine), որտեղ բացահայտ նկարագրում է երկու տղամարդկանց միջև եղած հարաբերությունները։ Նա մեծ համբավ ձեռք բերեց համասեռամոլների շրջանում։
Մահացել է Քեյփթաունում, թոքերի բորբոքումից։


== Ծանոթագրություններ ==
Դենգսայմ

Դենգսայմ (ֆր.՝ Dingsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1305 մարդ, բնակչության խտությունը` 263.64 մարդ/կմ²։ Բնակավայրը զբաղեցնում է 4.95 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 8 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 791 աշխատունակ (15-64 տարեկան)  բնակիչ, որոնցից ակտիվ էին 583-ը, իսկ ոչ ակտիվները` 208։ Ակտիվության ցուցանիշը կազմում է 73,7 %։ 583 աշխատունակ մարդկանցից աշխատել է 549 անձ (286 տղամարդ և 263 կին)։ Գործազուրկ են եղել 34 անձ (18 տղամարդ և 16 կին)։ 208 անաշխատունակներից 113-ը եղել են աշակերտներ կամ ուսանողներ, 72-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ղազարոս Ավագյան

Վիքիպեդիայում կան հոդվածներ  Ավագյան ազգանունով այլ մարդկանց մասին:Ղազարոս Ավետիսի Ավագյան (մարտի 15, 1918(1918-03-15) կամ սեպտեմբերի 12, 1918(1918-09-12), Գետաշեն, Ելիզավետպոլի գավառ, Ելիզավետպոլի նահանգ - հունվարի 22, 1945(1945-01-22), Ostrołęka County, Մազովեցի վոյեվոդություն, Լեհաստան), Խորհրդային Միության հերոս հայազգի (հետմահու, 24.3.1945), լեյտենանտ։


== Կենսագրություն ==
Ծնվել է սեպտեմբերի 12-ին, Գետաշեն գյուղում։ Ավարտել է Գանձակի (Կիրովաբադի) բանֆակը։ 1940 թվականին զորակոչվել է խորհրդային բանակ և սովորել ռազմական դպրոցում։ Հայրենական մեծ պատերազմի առաջին օրերից գտնվել է գործող բանակում, 1942 թվականից թշնամու թիկունքում ծավալված պարտիզանական շարժման մասնակից։ Բելառուսիայի ազատագրման համար մղված մարտերում ցուցաբերած քաջության համար արժանացել է Խորհրդային Միության հերոսի կոչման։ Պարգևատրվել է Կարմիր աստղի շքանշանով։ Զոհվել է 1945 թվականի հունվարի 22-ին, թաղված է Մինսկ քաղաքի մոտ։


== Ծանոթագրություններ ==


== Արտաքին հղումներ ==
«Газета «Бакинский рабочий» от 13 мая 1945 года. Газарос Аветисович Авакян.»։ vk.com (ռուսերեն)։ Վերցված է 2022-08-11
Սպազմ

Սպազմ (հուն․՝ σπασμός՝ σπάω ձգել բառից), մկանների կամ մկանախմբերի ոչ կամային տոնիկ կծկումները։ Տարբերում են կմախքային մկանների (վերջույթների), հարթ մկանների՝ արյունատար անոթների, բրոնխների, կերակրափողի, աղիքների և այլն սպազմ։ Կմախքային մկանների սպազմը դժվարացնում է շարժումները, հարթ մկաններինը՝ խանգարում օրգանների ֆունկցիաները։
Կրասնոզատոնսկի

Կրասնոզատոնսկի (ռուս.՝ Краснозатонский, կոմի՝ Краснозатонский), քաղաքատիպ ավան Ռուսաստանի Կոմիի հանրապետության Սիկտիվկար քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 8309 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեոդոր Կուլակով

Ֆեոդոր Դավիդովիչ Կուլակով  (ռուս.՝ Фёдор Давыдович Кулаков, փետրվարի 4, 1918(1918-02-04), Լգովի շրջան, Կուրսկի նահանգ, Խորհրդային Ռուսաստան - հուլիսի 17, 1978(1978-07-17), Մոսկվա, ԽՍՀՄ), ռուս խորհրդային քաղաքական գործիչ, «Սոցիալիստական աշխատանքի հերոս» (1978), ԽՄԿԿ անդամ (1940)։
1959-1960 թվականներին եղել է ՌՍՖՍՀ հացամթերումների մինիստր, 1960-1964 թվականներին՝ ԽՄԿԿ Ստավրոպոլի երկրկոմի առաջին քարտուղար, 1964 թվականի նոյեմբերից՝ ԽՄԿԿ ԿԿ-ի բաժնի վարիչ, 1965 թվականի սեպտեմբերից՝ ԽՄԿԿ ԿԿ-ի քարտուղար։ 1971-1978 թվականներին՝ ԽՄԿԿ ԿԿ-ի քաղբյուրոյի անդամ։ Եղել է կուսակցության XIX, XXII-XXV համագումարների պատգամավոր, XXII-XXV համագումարներում ընտրվել է ԽՄԿԿ ԿԿ անդամ, եղել է նաև ԽՍՀՄ III, IV, VI-IX գումարումների Գերագույն խորհրդի դեպուտատ։ 
Պարգևատրվել է Լենինի և Աշխատանքային կարմիր դրոշի շքանշաններով։ Աճյունն ամփոփված է Կրեմլի պատի տակ։


== Ծանոթագրություններ ==
Ժորժետա Ագյուտ

Լուիզա Ժորժետա Ագյուտ (Ագուտ) (ֆր.՝ Georgette Agutte, մայիսի 17, 1867(1867-05-17)[…], Փարիզի 4-րդ շրջան, Փարիզ - սեպտեմբերի 6, 1922(1922-09-06), Շամոնի Մոն Բլան), ֆրանսիացի նկարչուհի և քանդակագործ։


== Կենսագրություն ==
1893 թվականից որպես ազատ ունկնդիր ուսանել է գեղանկարչություն ֆրանսիացի նկարիչ Գյուստավ Մորոյի մոտ։
Առաջին և շատ քիչ կանանցից է, որը ավարտել է Փարիզի ազգային բարձրագույն գեղարվեստի դպրոցը։
Նկարչության և քանդակագործության մեջ ֆովիզմի ներկայացուցիչ էր։
1897 թվականին ամուսնացել է քաղաքագետ Մարսել Սամբայի հետ։
1904 թվականից գեղարվեստական սալոնի (ցուցահանդես) մասնակից էր։ Նա իր նկարները ցուցադրման էր հանում «Աշնանային ցուցահանդեսում»։
Ամուսնու մահից հետո, հենց նույն օրը, նա ինքնասպան եղավ՝ ատրճանակով գլխին կրակելով։
Նա գրառում էր թողնել. «Ես չեմ կարող ապրել առանց նրա։ Նա ինձ թողել է կեսօրին, ես ուշանում եմ»։


== Հիշատակ ==
Փարիզի XVIII թաղամասը, ի հիշատակ Ժորժետա Ագյուտի, կոչվել է նրա անունով։


== Պատկերասրահ ==

		


== Ծանոթագրություններ ==


== Աղբյուրներ ==
Sembat fonds Agutte (ֆր.)
Լի շրջան (Ալաբամա)

Անվան այլ կիրառումների համար տե՛ս՝ Լի շրջան (այլ կիրառումներ)Լի (անգլ.՝ Lee County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.575 կմ² է, բնակչությունը՝ 140.247 մարդ (2010 թ. տվյալներով)։ Շրջկենտրոնն է Օպելիկա բնակավայրը։ Կազմավորվել է 1866 թ.։


== Ծանոթագրություններ ==
Սիտկա շրջան (Ալյասկա)

Սիտկա շրջան (անգլ.՝ Sitka), ԱՄՆ Ալյասկա նահանգի 18 վարչական միավորներից մեկը։ Ընդհանուր տարածությունը 7.444 կմ² է, բնակչությունը՝ 8.835 մարդ (2009 թ. տվյալներով)։ Կազմավորվել է 1971 թ.։
Դադա Մարգի

Դադա Մարգի, լեռ Հայաստանի Սյունիքի մարզում։ Մեղրու լեռնաշղթայում, Մեղրի քաղաքից մոտ 13 կմ հյուսիս արևելք։ Լաջներն անտառապատ են։


== Ծանոթագրություններ ==
Աստերոիդների ցանկ (305501-305600)

Աստերոիդների ցանկ (305401-305500)  • Աստերոիդների ցանկ  • Աստերոիդների ցանկ (305601-305700)
 Աստերոիդների ցանկ (305401-305500)  • Աստերոիդների ցանկ  • Աստերոիդների ցանկ (305601-305700)
Գիլադ Շալիթ

Գիլադ Շալիթ (եբրայերեն՝ גלעד שליט ‎, օգոստոսի 28, 1986(1986-08-28), Նագարիա, Acre Subdistrict, Հյուսիսային մարզ, Իսրայել), Իսրայելի պաշտպանության բանակի զինվոր, ով 2006 թվականի հունիսի 25-ին Իսրայելի տարածքից առևանգված է եղել մի շարք ահաբեկչական կազմակերպությունների կողմից, որոնք են «Իզզ ադ-Դին ալ-Քասամ» բրիգադը (ՀԱՄԱՍ-ի ռազմական թևը), Ժողովրդական դիմադրության կոմիտեները (որի մեջ են մտնում ՖԱԹՀ-ի, Պաղեստինյան իսլամական ջիհադի և ՀԱՄԱՍ-ի անդամները), Իսլամի բանակը։ Առևանգման ժամանակ Շալիթը ուներ կապրալի (ռաբաթ) կոչում։
2011 թվականի հոկտեմբերի 18-ին, հինգ տարի և չորս ամիս պատանդ լինելուց հետո, ահաբեկիչների հետ կնքված գործարքի շրջանակներում Գիլաթին ազատել են և փոխանցել հայրենակիցներին, որի փոխարեն Իսրայելի կողմից ազատվել է ավելի քան 1000 պաղեստինցի բանտարկյալ, որոնցից ավելի քան 400-ը իսրայելական դատարանի կողմից դատապարտված են եղել մոտ 600 իսրայելցի սպանելու համար։ Ազատելու օրը Շալիթին ավագի (ռավ սամալ) կոչում են շնորհել։


== Ծանոթագրություններ ==
Talking Dead

«Talking Dead», ամերիկյան շաբաթական թոք շոու ուղիղ եթերում։ Հեռուստաշոուի յուրաքանչյուր թողարկման ժամանակ քննարկվում է «Քայլող մեռյալները» հեռուստասերիալի ցուցադրված վերջին էպիզոդը։ Հաղորդումը վարում է Քրիս Հարդվիքը, իսկ հյուրերի շարքում սովորաբար տեղ են գտնում անձինք հեռուստեսերիալի անձնակազմից, ինչպես նաև հայտնի երկրպագուներից։


== Էպիզոդներ ==
«Talking Dead»-ում կանոնավոր կերպով հարվիրվող պրոդյուսերներից են «Քայլող մեռյալները» կոմիքսների ստեղծող Ռոբերտ Քըրքմանը, հեռուստասերիալի 2-րդ և 3-րդ եթերաշրջանների շոուռաներ Գլեն Մացարան, ռեժիսոր և պրոդյուսեր Գրեգ Նիկոտերոն, պրոդյուսեր Գեյլ Էն Հարդը և 4-ից 6-րդ եթերաշրջանների շոուռաներ Սկոտ Գիմփլը։ Պրոդյուսերական անձնակազմից ամենաշատ հրավիրվածներն են Քըրքմանը և Նիկոտերոն (9 անգամ), իսկ դերասանական անձնակազմից՝ Լոուրեն Քոհենը (6 անգամ), ով հեռուստասերիալում մարմնավորում է Մեգգի Գրինին։ Թոք շոուի ուղիղ եթերում «դրսից» առավել հաճախ հրավիրված մարդկանցից է կատակերգական դերասանուհի և երգչուհի Իվետ Նիկոլ Բրաունը (6 անգամ)։


=== 1-ին եթերաշրջան (2011–12) ===
Քննարկվել են «Քայլող մեռյալները» հեռուստասերիալի երկրորդ եթերաշրջանի էպիզոդները։


=== 2-րդ եթերաշրջան (2012–13) ===
Քննարկվել են «Քայլող մեռյալները» հեռուստասերիալի երրորդ եթերաշրջանի էպիզոդները։ Ունեցել է նաև 3-րդ եթերաշրջանի հատուկ նախադիտման էպիզոդ։


=== 3-րդ եթերաշրջան (2013–14) ===
Քննարկվել են «Քայլող մեռյալները» հեռուստասերիալի չորրորդ եթերաշրջանի էպիզոդները։


=== 4-րդ եթերաշրջան (2014–15) ===
Քննարկվել են «Քայլող մեռյալները» հեռուստասերիալի հինգերորդ եթերաշրջանի էպիզոդները։ Ունեցել է նաև 5-րդ եթերաշրջանի հատուկ նախադիտման էպիզոդ։ Սույն եթերաշրջանում ներմուծվում են իտերակտիվ հեռուստավիկտորինաները, որոնց հեռուստադիտողները կարող են մասնակցել իրենց սմարթֆոնների, պլանշետների կամ անձնական համակարգիչների օգնությամբ։


=== 5-րդ եթերաշրջան (2015–16) ===
Քննարկվել են «Քայլող մեռյալները» հեռուստասերիալի վեցերորդ եթերաշրջանի էպիզոդները։ Ունեցել է նաև 5-րդ եթերաշրջանի հատուկ նախադիտման և «Վախեցեք քայլող մեռյալներից» սպին-օֆֆի ողջ առաջին եթերաշրջանի քննարկման էպիզքդներ։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Էջը IMDb կայքում(անգլ.)
Մ.թ.ա. 562


== Դեպքեր ==


== Ծնունդներ ==


== Մահեր ==
Ալաշկերտ կամավորական ջոկատ (Արտաշատ)

Անվան այլ կիրառումների համար տե՛ս՝ Ալաշկերտ կամավորական ջոկատ (այլ կիրառումներ)Ալաշկերտ, կամավորական ջոկատ։ Կազմավորվել է 1990 թվականին Արտաշատ քաղաքում։ Ջոկատի առաջինը հրամանատարը եղել է Հայկ Սայադյանը։ 1990-1993 թվականներին ջոկատը կամ առանձին ազատամարտիկներ մասնակցել են Հայաստանի Հանրապետության Արարատի (Երասխ), Կապանի (Կապան, Դավիթ Բեկ), Եղեգնաձորի (Խաչիկ) և Արցախի Հանրապետության Շահումյանի (Բուզլուխ), Լաչինի (Ղոչազ), Շուշիի (Քարինտակ), Մարտակերտի (Հակոբ Կամարի, Չլդրան, Դրմբոն), Ֆիզուլիի (Սեյիդահմեդլի) շրջանների ինքնապաշտպանական և ազատագրական մարտերին։ Հրամանատար՝ Ն․ Հակոբյան։ Ջոկատից զոհվել է 5 ազատամարտիկ։
Կրիուշա (Տոլուչեևկայի վտակ)

Անվան այլ կիրառումների համար տե՛ս՝ Կրիուշա (այլ կիրառումներ)Կրիուշա (ռուս.՝ Аткара), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Տոլուչեևկա գետի ձախ ափին՝ 21 կմ հեռավորության վրա։ Գետի երկարությունը 77 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  05010101112107000004905
Հիդրոլոգիական ուսումնասիրությունների կոդը -  107000490
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վաշինգտոն Ռեդսկինս

Վաշինգտոն Ռեդսկինս (անգլ.՝ Washington Redskins), Վաշինգտոնի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL): Համարվում է Ֆուտբոլի ազգային կոնֆերենցիայի Արևելյան կոնֆերենցիայի անդամ։ Ակումբը հիմնադրվել է 1932 թվականին։


== Անվանումներ ==
Բոստոն Բրեյվզ (1932)
Բոստոն Ռեդսկինս (1933—1936)
Վաշինգտոն Ռեդսկսինս (1937 — ներկա)


== Ձեռքբերումներ ==
Լիգայի առաջնության հաղթողներ (5)

NFL առաջնության հաղթողներ (2)
1937, 1942
Սուպերբոուլի հաղթողներ (3)
1982 (XVII), 1987 (XXII), 1991 (XXVI)Կոնֆերենցիայի հաղթողներ (5)

Ֆուտբոլի ազգային կոնֆերենցիա։ 1972, 1982, 1983, 1987, 1991Դիվիզիոնի հաղթողներ (13)

Ֆուտբոլի ազգային լիգա Արևելք։ 1936, 1937, 1940, 1942, 1943, 1945
Ֆուտբոլի ազգային կոնֆերենցիա Արևելք։ 1972, 1982, 1983, 1984, 1987, 1991, 1999


== Ծանոթագրություններ ==


== Արտաքին հղումներ ==
Պաշտոնական կայք
Washington Redskins NFL.com կայքում
Washington Redskins Pro-football-reference.com կայքում
Գրյազնոե (գյուղ, Միխայլովսկի շրջան)

Անվան այլ կիրառումների համար տե՛ս՝ ԳրյազնոեԳրյազնոե (ռուս.՝ Грязное), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1149 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իտաժիբա

Իտաժիբա  (պորտ.՝ Itagibá), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 15309 մարդ՝ 2006 թվականի տվյալներով։ Գրավում է 810,340 կմ2 տարածք։ Բնակչության խտությունը՝ 18.8 մարդ/կմ²։


== Պատմություն ==
Քաղաքը հիմնադրվել է 1958 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 71.598.750,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.442,71 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,615 (տվյալները՝ ՄԱԿ-ի զարգացման ծրագրի)։
Բազմաձևություն

n-չափանի տոպոլոգիական բազմաձևություն կոչվում է հաշվելի բազայով Հաուսդորֆյան տոպոլոգիական տարածությունը, որը տեղայնորեն հոմեոմորֆ է Էվկլիեդսյան n-չափանի տարածությանը։f։x→y արտապատկերումը կոչվում է հոմեոմորֆիզմ, եթե այն փոխմիարժեք է և անընդհատ։ Տոպոլոգիական տարածությունը կոչվում է անընդհատ, եթե նրա կամայական 2 կետերի համար այդ տարածության մեջ, գոյություն ունեն չհատվող շրջակայքեր։ Շատ կարևոր է, որ տոպոլոգիական բազմաձևությունները տեղայնորեն կառուցված են, ինչպես համապատասխան չափողականության Էվկլիդեսյան տարածություններ։ Սակայն կարելի է կառուցել տոպոլոգիական տարածություն, որը Հաուսդորֆյան է, տեղայնորեն հոմեոմորֆ է Էվկլիդեսյան տարածությանը, սակայն բազմաձևություն չէ։

Օրինակ. Դիտարկենք Էվկլիդեսյան հարթությամ մեջ y=α հավասարմամբ տրված զուգահեռ ուղիղների բազմությունը, որտեղ α-ն իռացիոնալ թիվ է։ Նման իռացիոնալ օրդինատներ ունեցող ուղիղների բազմությունը կազմում է Հաուսդորֆյան տոպոլոգիական տարածություն, տեղայնորեն հոմեոմորֆ է թվային ուղղին, սակայն տոպոլոգիական բազմաձևություն չէ, քանի-որ նրանում հնարավոր չէ ներմուծել հաշվելի բազա։ Դրանում համոզվելու համար ուղիղներից յուրաքանչյուրի վրա ֆիքսենք ինչ-որ հաշվելի անվերջ բազա։ Ակնհայտ է, որ դիտարկվող հավաքածուի ուղիղների բազաների միավորումը անհաշվելի է, քանի-որ նրա հզորությունը փոքր չէ իռացիոնալ թվերի բազմության հզորությունից։ Բազմաձևությունը կոչվում է բաց, եթե այն կոմպակտ է, և փակ՝ եթե այն չունի կոմպակտ բաղադրիչներ։
Կուսեկեևո (գյուղ, Բիրսկի շրջան)

Անվան այլ կիրառումների համար տե՛ս՝ ԿուսեկեևոԿուսեկեևո (ռուս.՝ Кусекеево, բաշկիրերեն՝ Күсәкәй), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 507 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մնեմոսինե

Մնեմոսինե, տիտանուհի, Ուրանոսի և Գեայի դուստրը, սկզբում՝ հիշողության անձնավորում, իսկ հետագայում՝ դրա աստվածուհին և ինը մուսաների մայրը, որոնց նա ծնել է Զևսից։ Մնեմոսինեն սովորաբար պատկերվում էր մուսաների հետ, կան նաև Մնեմոսինեի առանձին արձաններ։ Այլաբանորեն Մնեմոսինե նշանակում է՝ հիշողություն, այդ կերպարը հաճախ օգտագործել են բանաստեղծները։
Ֆիֆթի Սենթ

Քարտիս Ջեյմս Ջեքսոն III (անգլ.՝ Curtis James Jackson III, հուլիսի 6, 1975(1975-07-06), Հարավային Ջամեյկա, Քուինս, Նյու Յորք, Նյու Յորք, ԱՄՆ), առավել հայտնի 50 Cent (Ֆիֆթի սենթ) բեմական կեղծանվամբ, ամերիկացի ռեփ երգիչ, երաժշտական պրոդյուսեր, բիզնեսմեն և կինոդերասան։ Ջեքսոնը ձեռք է բերում համաշխարհային ճանաչում, երբ թողարկվում է «Get Rich or Die Tryin» (2003 թ.) ալբոմը, և առավել ամրապնդվում ` «The Massacre» (2005 թ.) ալբոմի միջոցով։
Ծնվել է Հարավային Ճամայկայում։ 12 տարեկանում սկսել է զբաղվել թմրանյութերի առևտրով։ Տարիներ անց` վերջ տալով անօրինական գործունեությանը՝ Ջեքսոնը ցանկանում է իր կարիերան կերտել որպես ռեփեր, սակայն 2000 թվականին ներառվում է զինված գործողության մեջ և, որպես արդյունք՝ վիրավորվում ատրճանակի 9 կրակոցից։ Առաջին՝ «Guess Who's Back?» ալբոմը թողարկելուց հետո Ջեքսոնով սկսվում է հետաքրքվել ռեփեր Էմինեմը, որից հետո պայմանագիր է կնքվում «Interscope Records»-ի հետ։ Էմինեմի և Դոկտր Դրեի օգնությամբ Ջեքսոնը դառնում է աշխարհի առավել պահանջված ռեփերներից մեկը։ 2003 թվականին Ջեքսոնը հիմնում է «G-Unit Records» ձայնագրման լեյբլը՝ ընդգրկելով մի շարք այլ նշմարելի ռեփերների՝ Յանգ Բաքին, Թոնի Յեյոյին և Լլոյդ Բենքսին։
Ջեքսոնը տարաձայնություններ է ունեցել մի շարք այնպիսի ռեփերների հետ, ինչպիսիք են Ջա Ռուլը, Նասը, Ֆեթ Ջոն, Քեմռոնը, Ջադաքիսը, Փաֆ Դեդդին, Ռիք Ռոսը, ինչպես նաև «G-Unit»-ի նախկին անդամներ Յանգ Բաքը և Դը Գեյմը։


== Սկավառակագրություն ==


== Ֆիլմագրություն ==


=== Ֆիլմեր ===


=== Հեռուստատեսություն ===


=== Վիդեոխաղեր ===


== Ծանոթագրություններ ==


== Արտաքին հղումներ ==
Պաշտոնական կայք
Սիրան (Կանտալի գավառ)

Սիրան (ֆր.՝ Siran), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 516 մարդ, բնակչության խտությունը` 10.14 մարդ/կմ²։ Բնակավայրը զբաղեցնում է 50.88 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 120 կմ հարավ-արևմուտք, Օրիյակ քաղաքից` 25 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 289 աշխատունակ (15-64 տարեկան) բնակիչ, որոնցից ակտիվ էին 198-ը, իսկ ոչ ակտիվները` 91։ Ակտիվության ցուցանիշը կազմում է 68,5 %։ 198 աշխատունակ մարդկանցից աշխատել է 190 անձ (108 տղամարդ և 82 կին)։ Գործազուրկ են եղել 8 անձ (2 տղամարդ և 6 կին)։ 91 անաշխատունակներից 19-ը եղել են աշակերտներ կամ ուսանողներ, 49-ը` թոշակառուներ, իսկ 23-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեխանդրո Ագուստին Լանուսսե

Ալեխանդրո Ագուստին Լանուսսե (օգոստոսի 28, 1918(1918-08-28), Բուենոս Այրես, Արգենտինա - օգոստոսի 26, 1996(1996-08-26), Բուենոս Այրես, Արգենտինա), արգենտինացի ռազմական գործիչ, ով  փաստորեն զբաղեցնում էր Արգենտինայի նախագահի պաշտոնը՝ 1971 թվականի մարտի 22-ից -1973 թվականի մայիսի 25-ը։


== Կենսագրություն ==
1938 թվականին ավարտել է ռազմական ակադեմիան, գլխավորել է նախագահի էկսկորտային ստորաբաժանումը։ 1951 թվականին դատապարտվել է ցմահ ազատազրկման՝ Խուան Պերոնի կառավարության դեմ հեղափոխության փորձ կատարելու պատճառով։ Ազատ է արձակվել 1955 թվականին՝ «Ազատագրական հեղափոխություն»-ից հետո, ռազմական ապստամբություն, որը տապալել է գեներալ Պերոնի ռեժիմը և հաստատել ռազմական դիկտատուրա։ 1955-1958-ական թվականներին այս ռեժիմին էր պատկանում իշխանությունը։ 1986 թվականին նշանակվել է դեսպան Վատիկանում։ 1960 թվականին նշանակվել է բարձրագույն ռազմական ուսումնարանի տնօրենի տեղակալի պաշտոնում, իսկ որոշ ժամանակ անց՝ 1-ին զրահապատ գնդի հրամանատար։ 1962 թվականին մասնակցել է նախագահ Արտուրո Ֆրոնդիսի տապալմանը, իսկ 1966 թվականին աջակցել  գեներալ Խուան Կառլոս Օնգանիային նախագահ Արտուրո Իլիայի վտարման հարցում։ 1968 թվականին դարձել է Արգենտինայի զինված ուժերի գլխավոր հրամանատարը։


== Նախագահ ==
Լանուսեն դարձել է Արգենտինայի նախագահ՝ 1971 թվականին։ Իր նախագահության օրոք դիվանագիտական հարաբերություններ է հաստատել Չինաստանի հետ։ Երկրի ղեկավարման գործում մշտապես դժվարությունների  է հանդիպել կապված ընդիմության ակտիվության աճի հետ։ Շատ քաղաքական հակառակորդներ գտնվում էին հսկողության տակ, և Լանուսեն որոշեց համագործակցել Մոնտոներոսի հետ։ 1971 թվականի օգոստոսի 22-ին որոշ քաղբանտարկյալներ փախուստի փորձ են կատարել Պատագոնիայում գտնվող Ռոսոն ռազմածովային բազայից, որի պատճառով առանց դատի և հետաքննության դատապարտվել են մահապատժի։ 1973 թվականին կայացած նախագահական ընտրություններում հաղթել է Էկտոր Կամպորան։


== Նախագահությունից հետո ==
1985 թվականին Լանուսսեն հրատարակաել իր ինքնակենսագրականը, որտեղ դատպարտել է մարդու իրավունքների խախտումները, որոնք տեղ էին գտել «Կեղտոտ պատերազմ»-ի ժամանակ:1994 թվականին տնային կալանքի տակ է առնվել նախագահ Կառլոս Մենեմային քննադատելու պատճառով։


== Ծանոթագրություններ ==


== Արտաքին հղումներ ==
Testimonio del ex-presidente Alejandro Lanusse en el Juicio a las Juntas
Presidente (de facto) Alejandro Agustín Lanusse
Alejandro Agustín Lanusse — Presidente de la República Argentina Archived 2011-08-14 at the Wayback Machine.
Սուլտանաևո (այլ կիրառումներ)

Սուլտանաևո, կարող է վերաբերել՝

Սուլտանաևո - գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Սուլտանաևո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Եվգենի Խարաձե

Եվգենի Խարաձե (վրաց.՝ ევგენი ხარაძე, հոկտեմբերի 18 (31), 1907, Թիֆլիս, Ռուսական կայսրություն - հոկտեմբերի 10, 2001(2001-10-10), Թբիլիսի, Վրաստան), վրացի աստղաֆիզիկոս։ ԽՍՀՄ ԳԱ թղթակից-անդամ (1979), ԽՍՀՄ ԳԱ ակադեմիկոս (1984), ՎԽՍՀ ԳԱ ակադեմիկոս (1950)։ 1972-1977 թվականներին՝ ՎԽՍՀ ԳԱ փոխնախագահ, 1978-1986 թվականներին՝ նախագահ։
Եղել է Թբիլիսիի համալսարանի աստղագիտության ամբիոնի վարիչ (1936), ռեկտոր (1959-1965), Միջազգային աստղագիտական ընկերության փոխնախագահ (1976)։ Խարաձեն աստղագիտության հիմնադիրն է Խորհրդային Վրաստանում։ 1932-1992 թվականներին գլխավորել է իր ղեկավարությամբ ստեղծված Աբասթումանի աստղադիտարանը, 1992 թվականից՝ պատվավոր տնօրեն։
Աշխատանքները վերաբերում են Գալակտիկայի կառուցվածքի և նրանում միջաստղային կլանող նյութի բաշխման, աստղերի սպեկտրալ դասակարգման խնդիրներին։ Կարևոր արդյունքներ է ստացել նաև փոփոխական աստղերի, աստղադիտակների և աստղագիտական կլիմայի ուսումնասիրության բնագավառում։ ԽՍՀՄ IX-XI գումարումների Գերագույն խորհրդի պատգամավոր։ Պարգևատրվել է Լենինի 4 շքանշանով։


== Ծանոթագրություններ ==